— Շատ	հետաքրքրական, շատ	հոգեբանորեն	ճիշտ, շատ	պարզ	և	շատ	արդարացի	բովանդակություն, — պատասխանեց Մարութխանյանը, ուղղելով	իր	կարմրագույն	փողկապը: Նախ, ժառանգության	չափը: Ես	հանգուցյալի	թողած	անշարժ գույքերը	գնահատում	եմ, ամենացածր	գները	վերցրած	երեք	ու	կես	միլիոն: Չորս	հարյուր	հիսուն	հազար	ռուբլի	էլ տոկոսաբեր	թղթեր	և	մի	այդքան	էլ	զուտ	դրամ	բանկերում: Կոնտր-կտակի	զորությամբ` զուտ	դրամը, տոկոսաբեր	թղթերի հետ, քեզ	է	տրվում	այս	տան	կահ-կարասիքի	հետ	միասին: Իսկ	անշարժ	գույքերը, այն	է	նավթային	հանքերը, տները	և գործարանը, այսինքն	նրանց	արժողությունը	կամ	եկամուտը	հավասարաբար	բաժանվում	է	երեք	տեղ. մի	մասը	դարձյալ քեզ, մյուսը` փոքր	եղբորդ, Արշակին, երրորդը` քրոջդ` այսինքն	իմ	կնոջը... Գալով	մորդ, նա	ստանում	է	ամբողջության յոթերորդ	մասը, ինչպես	ընդունված	է	օրենքով: Կարծեմ, ավելի	արդարացի	և	օրինավոր	կտակ	երևակայել	անգամ	դժվար է: